ตลท.ขึ้น SP หุ้น IFEC บ่ายนี้ หลังยังไม่แจงข่าวผิดนัดจ่ายหนี้ตั๋ว B/E
ตลท.ขึ้น SP หุ้น IFEC บ่ายนี้ (12 ธ.ค.) หลังยังไม่แจงข่าวผิดนัดจ่ายหนี้ตั๋ว B/E “บลจ.โซลาริส” วงเงิน 200 ลบ.
12 ม.ค. 2560

ตลาดหลักทรัพย์แห่งประเทศไทย (ตลท.) ประกาศขึ้นเครื่องหมาย SP หรือหยุดการซื้อขาย หลักทรัพย์บริษัทอินเตอร์ ฟาร์อีสท์ เอ็นเนอร์ยี่ คอร์ปอเรชั่น จำกัด (มหาชน) หรือ IFEC ตั้งแต่รอบบ่ายของวันที่ 12 ม.ค.60
ทั้งนี้ตามที่ตลาดหลักทรัพย์ฯ ได้ขึ้นเครื่องหมาย H หลักทรัพย์ IFEC สำหรับการซื้อขายในรอบเช้าของวันที่ 12 มกราคม 2560 ที่ผ่านมา เนื่องจากยังคงไม่ได้รับการชี้แจงเรื่องการผิดนัดชำระหนี้ตั๋วแลกเงิน (B/E) จากบริษัท
โดยสารสนเทศดังกล่าวอาจส่งผลกระทบต่อสภาพการซื้อขายหลักทรัพย์ของบริษัท และการตัดสินใจในการลงทุนของผู้ลงทุนในหลักทรัพย์ IFEC ดังนั้น ตลาดหลักทรัพย์ฯ จึงยังคงหยุดพักการซื้อขาย SP หลักทรัพย์ IFEC ตั้งแต่รอบบ่ายของวันที่ 12 มกราคม 2560 เป็นต้นไป จนกว่าจะได้รับคำชี้แจงจากบริษัท
อนึ่ง ช่วงเช้าวันนี้ (12 ธ.ค.) ตลท.ได้ขึ้นเครื่องหมาย H หุ้น IFEC